CELEX: 52015PC0013
Language: sl
Date: 2015-01-21
Title: Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/009 PL/Zachem, Poljska)

|
			
		
		
		52015PC0013
		
			Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2013/009 PL/Zachem, Poljska) /* COM/2015/013 final - 2014/ () */
			
				
		
		
			
			   	OBRAZLOŽITVENI MEMORANDUM
Člen 12 Uredbe Sveta (EU,
Euratom) št. 1311/2013 o večletnem finančnem okviru za
obdobje 2014–2020[1]
omogoča uporabo sredstev Evropskega sklada za prilagoditev globalizaciji
(v nadaljnjem besedilu: ESPG) do letne zgornje meje 150 milijonov EUR
(cene iz leta 2011) poleg ustreznih razdelkov finančnega okvira.
Pravila o prispevkih iz ESPG za vloge, vložene
do 31. decembra 2013, so določena v Uredbi (ES) št. 1927/2006
Evropskega parlamenta in Sveta z dne 20. decembra 2006 o ustanovitvi
Evropskega sklada za prilagoditev globalizaciji[2].
Poljska je 9. oktobra 2013 vložila
vlogo EGF/2013/009 PL/Zachem za finančni prispevek iz ESPG zaradi
odpuščanja presežnih delavcev v podjetju Zachem in pri dveh dobaviteljih
na Poljskem.
Komisija je vlogo temeljito proučila in v
skladu s členom 10 Uredbe (ES) št. 1927/2006 ugotovila, da
so pogoji za finančni prispevek na podlagi te uredbe izpolnjeni.
POVZETEK VLOGE IN ANALIZA
 Ključni podatki: ||   
 Referenčna št. ESPG || EGF/2013/009 
 Država članica || Poljska 
 Člen 2 || (a) 
 Glavno podjetje || Zakladi Chemizne Zachem 
 Dobavitelji in proizvajalci v poproizvodni fazi || 2 
 Referenčno obdobje || 31. 3. 2013–31. 7. 2013 
 Datum začetka izvajanja prilagojenih storitev || 4. 3. 2013 
 Datum vloge || 9. 10. 2013 
 Odpuščeni delavci v referenčnem obdobju || 615 
 Odpuščeni delavci pred referenčnim obdobjem in po njem || 0 
 Upravičeni odpuščeni delavci skupaj || 615 
 Pričakovano število odpuščenih delavcev, ki bodo sodelovali v ukrepih || 50 
 Izdatki za prilagojene storitve (v EUR) || 220 410 
 Izdatki za izvajanje ESPG[3] (v EUR) || 10 000 
 Izdatki za izvajanje ESPG (v %) || 4,34 % 
 Celotni proračun (v EUR) || 230 410 
 Prispevek ESPG (50 %) (v EUR) || 115 205 
1.           Vloga je bila pri Komisiji
vložena 9. oktobra 2013, do 16. junija 2014 pa je bila
dopolnjena z dodatnimi informacijami.  
2.           Vloga izpolnjuje pogoje za
pridobitev pomoči iz ESPG, kot je določeno v členu 2(a)
Uredbe (ES) št. 1927/2006, in je bila vložena v roku 10 tednov v
skladu s členom 5 navedene uredbe.
Povezava med odpuščanjem delavcev
in velikimi strukturnimi spremembami v svetovnih trgovinskih tokovih zaradi
globalizacije
3.           Da bi Poljska dokazala
povezavo med odpuščanjem delavcev in velikimi strukturnimi spremembami v
svetovnih trgovinskih tokovih zaradi globalizacije, trdi, da je EU doživela
znatno izgubo tržnega deleža v kemični industriji in izgubila svoj vodilni
položaj v svetu na področju prodaje kemikalij. Med letoma 1992 in 2012 se
je delež EU na svetovnem trgu kemikalij močno zmanjšal, in sicer s 35,2 %
v letu 1992 na 30,5 % v letu 2002 in 17,8 % v letu 2012[4]. Trend v zadnjih letih
je zabeležil selitev kemične industrije v Azijo, zlasti na Kitajsko. Na
Kitajskem se je delež proizvodnje kemikalij zaradi povečanja prodaje na
trgih v razvoju izjemno povečal, in sicer z 8,7 % leta 2002 na 30,5 %
leta 2012.. Delež proizvodnje v azijskih gospodarstvih spodbujajo tudi nižji
stroški dela, dostop do trgov, subvencije, davki in ureditev. V skladu s
poročilom „Vizija kemične industrije 2030“[5] bo do leta 2030
približno 66 % svetovne prodaje kemikalij in 5 do 8 svetovno
najpomembnejših 10 kemičnih podjetij iz Azije. Zlasti Kitajska je zelo
privlačna zaradi svojega gospodarskega potenciala in stopnje rasti, vendar
se ne sme podcenjevati preostale Azije, vključno z državami, kot so
Indija, Singapur ali Južna Koreja.   
Vir: CEFIC
4.           OECD[6] je v poročilu za
leto 2012 tudi poudarila, da se je s prenosom več industrijskih sektorjev
v države, ki niso članice OECD in ki sobile doslej specializirane za
proizvodnjo osnovnih kemikalij nizke dodane vrednosti, povečalo njihovo
zanimanje za proizvodnjo kemikalij visoke dodane vrednosti v bližini
proizvodnih centrov. Ti tržni trendi so vplivali na toluen[7], ki je kompleksna
spojina. Zato se spreminja trg za toluen, katerega proizvodnja se je v zahodni
Evropi in severni Afriki zmanjšala za od 8 do 17 % ter se povečala v
drugih delih sveta, zlasti na Bližnjem vzhodu, v severovzhodni Aziji in
jugovzhodni Aziji.
5.           Podjetje Zaklady Chemiczne
Zachem (v nadaljnjem besedilu: Zachem) je bil poljski proizvajalec
kemičnih proizvodov s sedežem v Bydgoszczu in ena od hčerinskih enot
podjetja Ciech. Podjetje Zachem je bilo odgovorno za proizvodnjo polizdelkov in
končnih kemičnih izdelkov ter ekoloških in neekoloških kemičnih
izdelkov za avtomobilsko, kemično, pohištveno, gradbeno, tekstilno,
papirno, usnjarsko industrijo in s tem povezane industrije ter za energetski
sektor in proizvodnjo kablov. Vodilni proizvod je bil do prenehanja delovanja
proizvodne linije v decembru 2012 TDI (toluen di-izocianat), katerega
glavna sestavina je toluen. Podjetje je proizvajalo tudi epiklorohidrin (ECH),
ta proizvodnja pa je bila zaprta nekaj mesecev pozneje.
Prikaz števila presežnih delavcev in
skladnost z merili iz člena 2(a)
6.           Poljska je vlogo vložila na
podlagi merila za pomoč iz člena 2(a) Uredbe (ES) št. 1927/2006,
ki zahteva vsaj 500 presežnih delavcev v obdobju štirih mesecev v podjetju
v državi članici, vključno z delavci, ki postanejo presežni pri
dobaviteljih ali proizvajalcih v poproizvodni fazi.
7.           V vlogi je za
štirimesečno referenčno obdobje od 31. marca 2013 do 31. julija 2013
navedenih 615 presežnih delavcev v treh podjetjih, ki delujejo v panogi,
razvrščeni v NACE Revizija 2 oddelek 20 (Proizvodnja kemikalij
in kemičnih izdelkov), v regiji Kujawsko-Pomorskie (PL61) na ravni
NUTS 2. Število vseh teh presežnih delavcev je bilo izračunano v
skladu s tretjo alineo drugega odstavka člena 2(2) Uredbe (ES) št. 1927/2006. 

Razlaga nepredvidene narave navedenega
odpuščanja delavcev
8.           V podjetju Zachem
odpuščanje delavcev zaradi nenadnega povečanja oskrbe trga s TDI ni
bilo predvideno. Presežek ponudbe v višini 30 % zaradi naložb, ki se
izvajajo v drugih delih sveta za namene koristi od ekonomije obsega in za
nadaljnje vključevanje dobavne verige, je omogočil, da ti
proizvajalci proizvajajo z nižjimi povprečnimi stroški. To je skupaj z
nizkimi stroški prevoza imelo za posledico, da podjetje Zachem ne more
konkurirati v tem okolju. Kar zadeva drugi vir prihodkov, proizvodnjo ECH (epiklorohidrin) iz surovine propilen, so cene ECH ostale
stabilne, medtem ko so se cene propilena v Evropi zvišale za približno 160 %.
Glede na čezmerno ponudbo ECH in nizko raven obratovanja podjetja Zachem
je postala prodaja ECH za skupino nedonosna, glede na prihodnje povečanje
globalnih zmogljivosti ECH v Aziji pa ni mogoče pričakovati
izboljšanja razmer. Že zdaj se predvideva, da se bo povprečna stopnja uporabe
zmogljivosti zmanjšala.
9.           V teh okoliščinah je
bila sprejeta odločitev o opustitvi proizvodne dejavnosti podjetja Zachem,
reorganizaciji podjetja in nazadnje o odpuščanju delavcev. To je imelo
nepričakovani negativni vpliv na gospodarski položaj dobaviteljev.  92 %
prihodkov od storitev podjetja ZACHEM UCR Sp. Z. o.o. je povezanih s podjetjem
Zachem. Podjetje Metalko, ki se je odcepilo od podjetja Zachem in tudi opravlja
storitve popravljanja in vzdrževanja za glavno podjetje, je imelo velike
izgube.  
Opredelitev podjetij, ki odpuščajo,
in delavcev, ki bodo prejeli pomoč
10.         Vloga se nanaša na 615
odpuščenih delavcev v podjetju Zachem in pri njegovih dobaviteljih, ZACHEM
UCR Sp. z.o.o. in Metalko SP z.o.o.
 Dobavitelji podjetja Zachem in število odpuščenih delavcev 
 ZACHEM UCR Sp. z.o.o.   || 53 || Metalko Sp z.o.o. || 6 
 Skupno število podjetij dobaviteljev: 2 || Skupno število odpuščenih delavcev: 59 ||   
11.         Razčlenitev
odpuščenih delavcev:
 Kategorija || Število || Odstotek 
 Moški || 484 || 78,7 
 Ženske || 131 || 21,3 
 Državljani EU || 615 || 100,0 
 Državljani nečlanic EU || 0 || 0,0 
 Stari od 15 do 24 let || 3 || 0,5 
 Stari od 25 do 54 let || 460 || 74,8 
 Stari od 55 do 64 let || 152 || 24,7 
 Starejši od 64 let || 0 || 0 
12.         Razčlenitev po poklicnih
kategorijah:
 Kategorija || Število || Odstotek 
 Predstavniki javnih organov, visoki uradniki in menedžerji || 10 || 1,6 
 Strokovnjaki || 57 || 9,3 
 Tehniki in drugi strokovni sodelavci || 68 || 11,1 
 Uradniki za pisarniško poslovanje || 102 || 16,6 
 Delavci na področju obrti in povezanih dejavnosti || 54 || 8,8 
 Upravljavci in sestavljavci naprav in strojev || 324 || 52,7 
13.         Poljska je v skladu s
členom 7 Uredbe (ES) št. 1927/2006 potrdila, da je
upoštevala politiko enakosti spolov in politiko nediskriminacije ter da ju bo v
različnih fazah izvajanja in še zlasti pri dostopu do ESPG uporabljala še
naprej.
Opis zadevnega ozemlja in njegovih
organov ter drugih zainteresiranih strani 
14.         Zadevno ozemlje je vojvodstvo
NUTS 2 (regija) Kujawsko-Pomorskie (PL61), ki se nahaja v osrednjem delu
Poljske. To ozemlje meri 18,000 km2 in ima okrog 2,1 milijona
prebivalcev. Vojvodstvo zajema 52 mest in krajev, od tega dve glavni mesti,
Bydgoszcz in Torun. Mesta, ki jih je najbolj prizadelo odpuščanje
delavcev, so Bydgoszcz (367 000 prebivalcev), Toruń (200 000) in
Włocławek (120 000). 
Glavne zainteresirane strani so občinski
organi mesta Bydgoszcz, organi regionalne oblasti vojvodstva
Kujawsko-Pomorskie, lokalni predstavnik državne uprave ter zavodi za
zaposlovanje v mestih Torun, Bydgoszcz (kjer je bilo evidentirano največje
število presežnih delavcev), Naklo in Znin.
Socialni partnerji so:
NSZZ „Solidarność“
(izvršni odbor regije Bydgoski)
Poljsko združenje sindikatov (OPZZ) regije Kujawsko-Pomorskie
Forum sindikatov (izvršni
odbor regije Kujawsko-Pomorskie)
Business Centre Club Convent
Obrtna in podjetniška zbornica Kujawy in Pomorze 
Združenje delodajalcev in
podjetnikov Kujawy in Pomorze
Pričakovani vpliv odpuščanja
delavcev na lokalno, regionalno ali državno zaposlenost
15.         Regija Kujawsko-Pomorskie (PL61),
ki se nahaja v osrednjem delu Poljske, je imela koristi od industrijske rasti v
številnih sektorjih, in sicer kmetijsko-poslovnem sektorju, kemikalijah,
ravnanju z odpadki, gradbeništvu in strojni industriji. 
16.         Največje mesto v regiji
je Bydgoszcz, ki je decembra 2012 štelo 361 254 prebivalcev, stopnja
brezposelnosti v juniju 2013 pa je bila 9,1 %. S preostalimi deli
države je povezano z glavnimi nacionalnimi cestami in železniškim omrežjem.
Torun, drugo največje mesto, je imelo decembra 2012 204 299
prebivalcev, stopnja brezposelnosti v juniju 2013 pa je bila 10,2 %[8]. 
17.         Kljub gospodarski rasti je
imela regija do konca julija 2013 najvišjo stopnjo brezposelnosti v
državi, in sicer v višini 17,4 %. V referenčnem obdobju je bilo v
okrožnem uradu za zaposlovanje v Bydgoszczu registriranih 722 brezposelnih
oseb, od katerih jih je bilo 426 posredno ali neposredno odpuščenih iz
podjetja Zachem, ki je bil s 7 000 delavci največji delodajalec na
tem območju.
Usklajen sveženj prilagojenih storitev,
ki ga je treba financirati, in razčlenitev predvidenih stroškov zanj,
vključno z njegovo skladnostjo z ukrepi, financiranimi iz strukturnih
skladov
18.         Vsi naslednji ukrepi so del
usklajenega svežnja prilagojenih storitev, namenjenega ponovni vključitvi
odpuščenih delavcev na trg dela. Od 615 delavcev, ki so bili
odpuščeni, bodo spodaj opisani ukrepi namenjeni 50 najbolj prikrajšanim
osebam in bodo presegali tisto, kar lahko ESS in nacionalni ukrepi skupaj
storijo za zadevno skupino.
– Spodbude za zaposlovanje delavcev: Ta
ukrep je namenjen 45 presežnim delavcem iz podjetja Zachem in zagotavljanju
spodbud za delodajalce, ki zaposlujejo te delavce. Presežni delavci bodo
registrirani na zavodih za zaposlovanje, okrožni urad za zaposlovanje pa bo
redno spremljal vsa na novo ustvarjena delovna mesta ter se osredotočil
zlasti na nova delovna mesta, ustvarjena za brezposelne osebe, ki prejemajo
spodbude za zaposlovanje. Potencialni delodajalec bo za določen položaj
zahteval posebne kvalifikacije, znanje in spretnosti ter poklicne izkušnje.
Delodajalcu, ki bo zaposlil brezposelnega delavca iz podjetja Zachem za najmanj
24 mesecev, se odobri spodbuda za zaposlovanje. Stroški te oblike podpore, ki
jo zagotovi okrožni urad za zaposlovanje v Bydgoszczu 45 presežnim delavcem iz
podjetja ZACHEM S.A. in dveh podjetij dobaviteljev, so ocenjeni na približno 213 300 EUR
(približno 900 000 PLN).
– Intervencijska dela: Cilj tega ukrepa
je, da okrožni urad za zaposlovanje v Bydgoszczu pokrije plače in
prispevke za socialno varnost za 5 ljudi, kar je ocenjeno na približno 7 110
milijonov EUR. Potencialni delodajalec sklene sporazum z uradom za delo. Ukrep
je običajno namenjen pomoči dolgotrajno brezposelnim, brezposelnim,
ki so starejši od 50 let, nizkokvalificiranim brezposelnim, brezposelnim brez
delovnih izkušenj, mladim do 25. leta, materam samohranilkam, invalidom,
prejemnikom socialnovarstvenih storitev in nekdanjim zapornikom. Poljska želi v
tej vlogi ta ukrep uporabiti zlasti za odpuščene delavce, starejše od 50
let.
19.         Izdatki za izvajanje ESPG,
vključeni v vlogo v skladu s členom 3 Uredbe (ES) št. 1927/2006,
zajemajo pripravljalne dejavnosti, upravljanje in izvajanje, širjenje
informacij in obveščanje javnosti ter nadzor. 
20.         Prilagojene storitve, ki so
jih predložili poljski organi, so aktivni ukrepi na trgu dela v okviru
upravičenih ukrepov, določenih v členu 3 Uredbe (ES)
št. 1927/2006. Poljski organi ocenjujejo, da skupni stroški znašajo 230 410 EUR,
pri čemer so izdatki za prilagojene storitve 220 410 EUR,
izdatki za izvajanje ESPG pa 10 000 EUR (tj. 4,34 % celotnega
zneska). Skupni zaprošeni prispevek iz ESPG znaša 115 205 EUR (50 %
skupnih stroškov).
 Ukrepi || Predvideno število delavcev, ki bodo prejeli pomoč || Predvideni stroški na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) 
 Prilagojene storitve (prvi odstavek člena 3 Uredbe (ES) št. 1927/2006) 
 Spodbude za zaposlovanje delavcev || 45 || 4 740 || 213 300 
 Intervencijska dela || 5 || 1 422 || 7 110 
 Vmesni seštevek za prilagojene storitve ||   || 220 410 
 Izdatki za izvajanje ESPG (tretji odstavek člena 3 Uredbe (ES) št. 1927/2006) 
 Priprava ||   || 2 000 
 Upravljanje ||   || 2 000 
 Širjenje informacij in obveščanje javnosti ||   || 3 000 
 Ukrepi nadzora ||   || 3 000 
 Vmesni seštevek izdatkov za izvajanje ESPG ||   || 10 000 
 Skupni predvideni stroški ||   || 230 410 
 Prispevek ESPG (50 % skupnih stroškov) ||   || 115 205 
21.         Poljska potrjuje, da navedeni
ukrepi dopolnjujejo ukrepe, financirane iz strukturnih skladov, in da bo
vsakršno dvojno financiranje preprečeno. 
22.         Ukrepi,
predlagani za sofinanciranje iz ESPG, se dopolnjujejo s tekočimi ukrepi,
ki jih sofinancira Evropski socialni sklad, zlasti v okviru operativnega
programa za razvoj človeških virov, prednostna naloga VIII „regionalni
človeški viri za gospodarstvo“, podukrep 8.1.2 „podpora za prilagajanje in
posodabljanje postopkov v regiji“. Nekateri  delavci, ki jih je odpustilo
podjetje Zachem, so že sodelovali v projektu „Vrnitev na trg dela III – nova poklicna pot“. Ta projekt je bil
vzpostavljen za delavce, ki so bili odpuščeni zaradi procesa
prestrukturiranja.
23.         Udeleženci v projektu so koristili usposabljanje in usmerjanje ter
finančno pomoč za začetek samostojnih dejavnostih v obliki
nepovratnih sredstev do 10 000 EUR na osebo in premostitveno
pomoč do 250 EUR na osebo mesečno za 6 mesecev. Tistim, ki jih
zanima samozaposlitev, je bila ponujena možnost sodelovanja pri posebnih
usposabljanjih, delavnicah in svetovanjih o tem, kako pripraviti poslovni
načrt. Približno 60 delavcev, ki so bili odpuščeni iz podjetja Zachem
in  njegovih dobaviteljev, je že sodelovalo v
projektu.
24.         Drugi projekt, v katerem je sodelovalo 190 sedanjih in nekdanjih
delavcev podjetja Zachem, se imenuje „Naslednji korak“. Gre za program za
poklicno aktiviranje delavcev podjetja ZACHEM S.A., da se povečajo njihove
možnosti za novo zaposlitev z zagotavljanjem poklicnega
in psihološkega svetovanja, poklicnega usposabljanja, usposabljanja o
podjetništvu, posredovanja delovnih mest ter enkratnih investicijskih podpor in
premostitvene
podpore. 
Datum začetka ali predvidenega
začetka izvajanja prilagojenih storitev za prizadete delavce
25.         Poljska je prilagojene
storitve za zadevne delavce, vključene v usklajeni sveženj, predlagan za
sofinanciranje iz ESPG, začela izvajati 4. marca 2013. Ta datum
je zato začetek obdobja upravičenosti za katero koli pomoč, ki bi
se lahko dodelila iz ESPG.
Postopki za posvetovanje s socialnimi
partnerji
26.         Odbor za socialni dialog v
regiji je razpravljal o možnostih za pomoč delavcem, ki so izgubili
delovno mesto v podjetju Zachem S.A. in njegovih dobaviteljih. Predlagani
sveženj prilagojenih ukrepov je bil obravnavan na seji sveta za zaposlovanje v
Bydgoszczu, na kateri so bili prisotni tudi sindikati, predstavniki podjetij
ter predstavniki lokalnih in regionalnih oblasti. 
27.         Poljski organi so potrdili, da
so bile zahteve nacionalne zakonodaje in zakonodaje EU o kolektivnem
odpuščanju upoštevane.
Informacije o ukrepih, ki so obvezni v
skladu z nacionalno zakonodajo ali kolektivnimi pogodbami
28.         Kar zadeva merila iz
člena 6 Uredbe (ES) št. 1927/2006, so poljski organi v svoji vlogi:
·      potrdili, da finančni prispevek iz ESPG ne nadomešča ukrepov,
za katere so na podlagi nacionalne zakonodaje ali kolektivnih pogodb odgovorna
podjetja;
·      pokazali, da predvideni ukrepi pomenijo pomoč za posamezne delavce
in se ne uporabljajo za prestrukturiranje podjetij ali sektorjev;
·      potrdili, da navedeni upravičeni ukrepi niso financirani iz drugih
finančnih instrumentov EU.
Sistemi upravljanja in nadzora 
29.         Poljska je Komisijo obvestila,
da bodo finančni prispevek upravljali in nadzorovali isti organi, ki
upravljajo in nadzorujejo ESS. Organ upravljanja, odgovoren za izvajanje ESPG,
bo Ministrstvo za infrastrukturo in razvoj ter zlasti Oddelek za Evropski
socialni sklad. Organ upravljanja bo nekatere naloge prenesel na posredniški
organ, regionalni urad za zaposlovanje v Torunu. 
30.         Plačilni organ bo Oddelek
za plačilni organ Ministrstva za finance.
31.         Organ za potrjevanje bo
ustanovljen na Oddelku za potrjevanje in imenovanje na Ministrstvu za
infrastrukturo in razvoj, na drugem oddelku kot organ upravljanja.  
32.         Oddelek za ESS in Oddelek za
potrjevanje in imenovanje nadzorujeta neodvisna člana iz vodstva
ministrstva. Prispevek iz ESPG bo nakazan na ločen račun Ministrstva
za finance, ki bo sredstva prenesel na račun razdelitve dohodka državnega proračuna.
Izvajanje dejavnosti se bo sofinanciralo iz nacionalnih virov, tudi iz sklada
dela. 
Okrožni uradi za zaposlovanje bodo vodili
ločeno evidenco izdatkov. Ko bo izvajanje končano, bodo okrožni uradi
za zaposlovanje zahtevek za plačilo predložili regionalnemu uradu za
zaposlovanje, ta pa ga bo odobril in predložil organu upravljanja. Organ
upravljanja bo Evropski komisiji predložil potrdilo in izkaz, ki
upravičuje izdatke. Organ upravljanja bo opravil inšpekcijske preglede, s
katerimi bo preveril, če posredniški organ pravilno izvaja postopke.
Posredniški organ bo na drugi strani preveril, kako okrožni uradi za
zaposlovanje zagotavljajo pomoč. V skladu s sistemi nadzora bo po prejemu
sklepa o povračilu prispevka v okviru ESPG sprejet časovni razpored
inšpekcijskih pregledov. Če pri izvajanju ukrepov pride do nepravilnosti,
se lahko organ odloči, da izvede dodatne dejavnosti nadzora. Revizijski
organ za ESS bo tudi revizijski organ za to zadevo. 
Financiranje
33.         Na podlagi vloge Poljske je
predlagani prispevek iz ESPG za usklajeni sveženj prilagojenih storitev
(vključno z izdatki za izvajanje ESPG) 115 205 EUR, kar je 50 %
skupnih stroškov. Dodelitev sredstev, ki jo predlaga Komisija v okviru Sklada,
temelji na podatkih, ki jih je predložila Poljska.
34.         Ob upoštevanju največjega
možnega zneska finančnega prispevka iz ESPG v skladu s členom 12
Uredbe Sveta (EU, Euratom) št. 1311/2013 in možnosti za prerazporeditev
odobrenih sredstev Komisija predlaga uporabo sredstev ESPG v celotnem zgoraj
navedenem znesku.
35.         Predlagano odločitev o
uporabi sredstev ESPG bosta skupaj sprejela Evropski parlament in Svet v skladu
s točko 13 Medinstitucionalnega sporazuma z dne 2. decembra 2013
med Evropskim parlamentom, Svetom in Komisijo o proračunski disciplini,
sodelovanju v proračunskih zadevah in dobrem finančnem poslovodenju[9].
36.         Komisija ločeno pripravi
zahtevek za prerazporeditev za vnos posebnih odobritev za prevzem obveznosti v
proračun za leto 2015 v skladu s točko 13
Medinstitucionalnega sporazuma z dne 2. decembra 2013.
Vir odobritev plačil 
37.         Odobritve iz proračunske
postavke ESPG se bodo uporabile za kritje zneska 115 205 EUR,
potrebnega za to vlogo.
Predlog
SKLEP EVROPSKEGA PARLAMENTA IN SVETA
o uporabi sredstev Evropskega sklada za
prilagoditev globalizaciji v skladu s točko 13 Medinstitucionalnega
sporazuma z dne 2. decembra 2013 med Evropskim parlamentom, Svetom in Komisijo
o proračunski disciplini in dobrem finančnem poslovodenju (vloga EGF/2013/009
PL/Zachem, Poljska)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju Evropske
unije,
ob upoštevanju Uredbe (ES) št. 1927/2006
Evropskega parlamenta in Sveta z dne 20. decembra 2006 o ustanovitvi
Evropskega sklada za prilagoditev globalizaciji[10], zlasti
člena 12(3) Uredbe,
ob upoštevanju Medinstitucionalnega sporazuma
z dne 2. decembra 2013 med Evropskim parlamentom, Svetom in Komisijo
o proračunski disciplini, sodelovanju v proračunskih zadevah in
dobrem finančnem poslovodenju[11],
zlasti točke 13 Sporazuma,
ob upoštevanju predloga Evropske komisije[12],
ob upoštevanju naslednjega:
(1)       Evropski sklad za
prilagoditev globalizaciji (ESPG) je bil ustanovljen za zagotavljanje dodatne
podpore delavcem, odpuščenim zaradi velikih strukturnih sprememb v
svetovnih trgovinskih tokovih, ki so posledica globalizacije, ter za pomoč
pri njihovi ponovni vključitvi na trg dela.
(2)       Člen 12 Uredbe
Sveta (EU, Euratom) št. 1311/2013 z dne 2. decembra 2013 o
večletnem finančnem okviru za obdobje 2014–2020[13] omogoča uporabo
sredstev ESPG do letne zgornje meje 150 milijonov EUR (cene iz leta 2011).
Poljska je vlogo za uporabo sredstev ESPG v zvezi z odpuščanjem presežnih
delavcev v podjetju Zachem ter pri 2 dobaviteljih in proizvajalcih v
poproizvodni fazi vložila 9. oktobra 2013, dopolnila pa jo je z dodatnimi
informacijami do 16. junija 2014. Ta vloga izpolnjuje zahteve za
določitev finančnih prispevkov iz člena 10 Uredbe (ES)
št. 1927/2006. Komisija zato predlaga uporabo zneska v višini 115 205 EUR.
(3)       Zato bi bilo treba uporabiti
sredstva ESPG, da se zagotovi finančni prispevek za vlogo, ki jo je
vložila Poljska –
SPREJELA NASLEDNJI SKLEP:
Člen 1
V okviru splošnega proračuna Evropske
unije za proračunsko leto 2015 se iz Evropskega sklada za prilagoditev
globalizaciji (ESPG) uporabi vsota 115 205 EUR v sredstvih za prevzem
obveznosti in sredstvih za plačila.
Člen 2
Ta sklep se objavi v Uradnem listu Evropske
unije.
V Bruslju,
Za Evropski parlament                                  Za
Svet
Predsednik                                                     Predsednik
[1]               UL L 347, 20.12.2013, str. 884.
[2]               UL L 406, 30.12.2006, str. 1.
[3]               V skladu s tretjim odstavkom člena 3 Uredbe (ES)
št. 1927/2006.
[4]               Evropska kemična industrija. Dejstva & številke
2013, CEFIC (http://www.cefic.org/Facts-and-Figures)
[5]               Vizija kemične industrije 2030: Evropska perspektiva
[6]               Okoljski pogledi OECD do leta 2050 – Posledice
neukrepanja, 2012, str. 304. 
[7]               Toluen je aromatska spojina, ki se uporablja pri
proizvodnji benzena, p-ksilena za polietilen tereftalat (PET) polprevodniške
smole in toluen diizocianatov (TDI) za uporabo v poliuretanu, ter se pogosto
uporablja kot topilo.
[8]           http://wbj.pl/wp-content/uploads/2014/09/IiP2014.pdf
[9]               UL C 373, 20.12.2013, str. 1.
[10]             UL L 406, 30.12.2006, str. 1.
[11]             UL C 373, 20.12.2013, str. 1.
[12]             UL C […], […], str. […].
[13]             UL L 347, 20.12.2013, str. 884.